Codex Ritarius/Ensimmäisen osan alkusanat – Domhan-wiki
Codex Ritarius/Ensimmäisen osan alkusanat
Codex Ritariuksen ensimmäisen osan alkusanat.
Tämä aſiakirja kertoo Kultaisten Aikojen ritarien urotöistä ja niiden yritykſistä. Tämä on kuwaus niistä ritariuden huippuwuoſista, jotka ſijoittuiwat aikaan ennen Morkotin waikutuswallan uutta nouſua, ja joihin ei todennäköiſesti enää koskaan tulla palaamaan, ſekä huippuwuoſia ſeuranneista ritariſen loistokkuuden taantumawuoſista, ja ſiitä miten tämä kaikki tapahtui. Palwelkoon tämä aſiakirja tulewia historiantutkijoita ajalla Morkotin kukistumiſen jälkeen, jos hän ſiis joskus tulee kukistumaan, ſillä paljon muuta ei todennäköiſesti tule jäämään jäljelle tästä Mustan Ajan woimien myllerrykſestä, jonka keskellä me tämän aſiakirjan kirjoitushetkellä elämme.
Kultaiſella Ajalla, Walbaronin mahdin huipulla, pääkaupunki Beronnasſa hallinneella keiſari Jalmari Jalomielellä oli kymmenen lohikäärmeritaria. Liſäkſi naapurikuningaskunnasſa Almainissa kuningas Broderic I:n hovisſa lohikäärmeritareita oli ſeitſemän. Siihen aikaan lohikäärmeritarikſi oli wielä helppo päästä, koska lohikäärmeitä oli vielä pari ykſilöä jäljellä, ja kuka tahanſa ſaattoi päästä mukaan tähän aatelistaistelijoiden eliittiin tappamalla lohikäärmeen. Nämä Westhanian kakſi lohikäärmeritarien joukkoa muodostiwat Morkotin nouſua wastustavan kapinaliikkeen ſelkärangan. Kun Morkotti wiimein oli ſaanut istutettua ajatukſensa waltakuntain hallitſijain alitajuntaan, lohikäärmeritareiden oli jalouden ruumiillistumina pidettäwä waltakuntaa pystysſä.
Keiſari Jalomielen lohikäärmeritarit oliwat
ſör Aldwin [Alpucin]
ſör Acog
ſörtär Annalia
ſör Arvin
ſör Bartolio
ſörtär Lutelia
ſör Manorick
ſörtär Prooſa
ſör Sauri
ſörtär Sipelia.
Kuningas Broderic I:n lohikäärmeritarit oliwat
ſör Bartomio
ſör Farricus
ſör Luceus
ſör Luſeus
ſör Polkki
ſör Siggurd
ſör Sörenius.
Lohikäärmeritarit tunnetaan wain etunimellä, ſillä heidän on hylättäwä perheenſä nimi astuesſaan kruunun palwelukſeen. Lohikäärmeritarin on nimittäin palwelukſeen astuesſaan hylättäwä wanha perheenſä ja ſiitä lähtien oltawa uskollinen ainoastaan waltakunnalle. Käytännösſä ritarit toteuttiwat uskolliſuusſäädöstä hywin waihtelewaiſesti, ja hallitſijain turmeltumiſen jälkeen eiwät ollenkaan.
Noudettu kohteesta https://domhan.space/index.php?title=Codex_Ritarius/Ensimmäisen_osan_alkusanat&oldid=1337
Sivua on viimeksi muutettu 7. heinäkuuta 2018 kello 21.21.